## El Museu de les Ciències acull l’exposició dedicada als Premis Jaume I 2023

*** La mostra està situada al carrer Menor del Museu de les Ciències i és de lliure accés**

El Museu de les Ciències acull l’exposició dedicada als Premis Rei Jaume I 2023, que destaca els assoliments científics de les persones premiades en l’última edició dels guardons.

La mostra se situa al carrer Menor, espai en la planta baixa del Museu de les Ciències, de lliure accés al públic. Al llarg de set panells, es presenten les diverses categories, així com les trajectòries reconegudes enguany: Antonio Echavarren Pablos, en investigació bàsica; Oympia Bover Hidiroglu, en economia; Guillermina López-Bendito, en investigació mèdica; Carlota Escutia Dotti, en protecció del medi ambient; Daniel Maspoch Comamala, en noves tecnologies, i Alfonso Jiménez Rodríguez-Vila, premi a l’emprenedor.

La Ciutat de les Arts i les Ciències exposa cada any aquesta mostra per a divulgar els premis atorgats per la Fundació Premis Rei Jaume I, que contribueixen a la promoció de la investigació i el desenvolupament científic a Espanya, i que van ser impulsats pel professor Santiago Grisolía.

Fecha: 26/07/2023